Id-Deċiżjoni tal-Kummissjoni u l-kunsill
tat-30 ta' Ottubru 1997
dwar l-ilħuq tal-Ftehim ta' Sħubija u Koperazzjoni bejn il-Komunitajiet Ewropej u l-Istati Membri, fuq in-naħa l-waħda, u l-Federazzjoni Russa, fuq in-naħa l-oħra [1]
(97/800/KEFA, KE, Euratom)
IL-KUNSILL TA' L-UNJONI EWROPEA,
IL-KUMMISSJONI TAL-KOMUNITAJIET EWROPEJ
Wara li kkunsidraw it-Trattat li jistabilixxi il-Komunitajiet Ewropej, u partikolarment l-Artikolu 54(2), l-aħħar sentenza ta' l-Artikolu 57(2), u l-Artikoli 66, 73c (2), 75, 84 (2), 99, 100, 113 u 235, konġuntivament mat-tieni sentenza ta' l-Artikolu 228(2) u t-tieni ta' l-Artikolu 228(3) tiegħu,
Wara li kkunsidraw it-Trattat li jistabilixxi l-Komunità Ewropea tal-Faħam u l-Azzar, u partikolarment l-Artikolu 95 tiegħu,
Wara li kkunsidraw it-Trattat li jistabilixxi l-Komunità Ewropea għall-Enerġija Atomika, u partikolarment, it-tieni paragrafu ta' l-Artikolu 101 tiegħu,
Wara li kkunsidraw l-kunsens tal-Parlament Ewropew [2],
Wara illi ikkonsultaw il-Kumitat konsultattiv KEFA u bil-qbil tal-Kunsill,
Wara li kkunsidraw l-approvazzjoni tal-Kunsill mogħtija skond l-Artikolu 101 tat-Trattat li jistabilixxi l-Komunità Ewropea għall-Enerġija Atomika,
Billi l-konklużjoni tal-Ftehim għas-Sħubija bejn il-Komunitajiet Ewropej u l-Istati Membri min-naħa l-waħda, u l-Federazzjoni Russa, min-naħa l-oħra, iffirmat nhar l-24 ta' Ġunju 1994 f'Korfu, ser jikkontribwixxi għall-ilħuq ta' l-għanijiet tal-Komunitajiet Ewropej;
Billi l-għan ta' dak il-Ftehim huwa illi jsaħħaħ in-nessi stabbiliti partikolarment bil-Ftehim bejn il-Komunità Ekonomika Ewropea u l-Komunità Ewropea għall-Enerġija Atomika u l-Unjoni tar-Repubbliċi Sovjetika Soċjalista dwar is-sengħa u l-Koperazzjoni, iffirmat nhar it-18 ta' Diċembru, 1989 u approvat mid-Deċiżjoni 90/116/KEE [3];
Billi ċerti obbligazzjonijiet, previsti mill-Ftehim ta' Sħubija u Koperazzjoni barra mill-ambitu tal-politika kummerċjali tal-Komunità, jaffettwaw jew x' aktarx jeffettwaw l-arranġamenti stabbiliti mill-Att Komunitarju adottati fl-arjiet tad-dritt ta' l-istabbiliment, trasport u t-trattament ta' l-impriżi;
Billi l-imsemmi Ftehim jimponi fuq il-Komunitajiet Ewropej ċerti obbligazzjonijiet fir-rigward tal-movimenti tal-kapital u l-pagamenti bejn il-Komunità u r-Russja;
Billi, barra minn hekk, sal-punt safejn l-imsemmi Ftehim jeffettwa id-Direttiva tal-Kunsill 90/434/KEE tat-23 ta' Lulju 1990 fuq is-sistemi komuni tat-taxxa applikabbli lill-għaqdiet, diviżjonijiet, trasferimenti ta' assi u skambju ta' l-ishma fir-rigward ta' kumpanniji ta' Stati Membri differenti [4], id-Direttiva tal-Kunsill 90/434/KEE tat-23 ta' Lulju 1990 fuq is-sistemi komuni tat-taxxa applikabbli fil-kas ta' kumpaniji parenti u sussidwarji ta' Stati Membri differenti [5], u illi huma ibbażati fuq l-Artikolu 100 tat-Trattat li jistabbilixxi l-Komunità Ewropea, dak l-Artikolu għandha jintuża bħala bażi legali;
Billi ċerti disposizzjonijiet ta' l-imsemmi Ftehim jimponu fuq il-Komunità obbligazzjonijiet fl-oqsma fil-provvista tas-servizzi illi jmorru lil hinn mill-qafas transkonfini;
Billi ċerti disposizzjonijiet ta' l-imsemmi Ftehim illi għandhom jiġu implimentati mill-Komunità, it-Trattat illi jistabbilixxi l-Komunità Ewropea ma jagħmel l-ebda disposizzjoni għall-poteri speċifiċi;
Billi huwa għaldaqstant meħtieġ illi jsir rikors għall-Artikolu 235 tat-Trattat,
IDDEĊIDEW KIF ĠEJ:
Artikolu 1
Il-Ftehim dwar is-Sħubija u l-Koperazzjoni bejn il-Komunitajiet Ewropej u l-Istati Membri tagħhom, fuq in-naħa l-waħda, u l-Federazzjoni Russa, fuq in-naħa l-oħra, flimkien mal-Protokoll u d-dikjarazzjoni, huwa qiegħed jiġi hawnhekk approvat f'isem il-Komunità Ewropea, il-Komunità Ewropea tal-Faħam u l-Azzar u l-Komunità Ewropea għall-Enerġija Atomika.
It-testi huma annessi ma' din id-Deċiżjoni.
Artikolu 2
1. Il-posizzjoni illi għandha tiġi adottata mill-Komunità fil-Kunsill ta' Koperazzjoni u l-Kumitat ta' Koperazzjoni għandha tiġi determinate mill-Kunsill, fuq proposta mill-Kummissjoni, jew meta approprjat, mill-Kummissjoni, f'kull każ skond id-disposizzjonijiet relevanti tat-Trattat illi jistabbilixxi l-Komunità Ewropea, il-Komunità Ewropea tal-Faħam u l-Azzar u l-Komunità Ewropea għall-Enerġija Atomika.
2. Skond l-Artikolu 91 tal-Ftehim tas-Sħubija u l-Koperazzjoni, il-President tal-Kunsill għandu jippresjedi l-Kunsill ta' Koperazzjoni u għandu jippreżenta l-posizzjoni tal-Komunità. Rappreżentant tal-Kummissjoni għandu jippresjedi l-Kumitat ta' Koperazzjoni skond ir-regoli ta' proċeduri u għandu jippreżenta l-posizzjoni tal-Komunità.
3. Id-deċiżjoni sabiex jiġu pubblikati r-rakkomandazzjonijiet tal-Kunsill ta' Koperazzjoni u l-Kumitat ta' Koperazzjoni fil-Ġurnal Uffiċjali tal-Komunitajiet Ewropej għandha tittieħed fuq il-bażi tal-merti tal-każ mill-Kunsill u l-Kummissjoni.
Artikolu 3
Il-President tal-Kunsill għandu jagħti n-notifika preskritta fl-Artikolu 112 tal-Ftehim f'isem il-Komunajiet Ewropej. Il-President tal-Kummissjoni għandu jagħti din in-notifika f'isem il-Komunità Ewropea tal-Faħam u l-Azzar u l-Komunità Ewropea għall-Enerġija Atomika.
Magħmul fil-Lussemburgu, 30 Ottubru 1997.